UFC jangchisi irlandiyalik Konor Makgregor 13 noyabrga o‘tar kechasi Nyu-Yorkda o‘tkaziladigan UFC 205 shousi oldidan bo‘lib o‘tgan matbuot anjumanida qatnashdi. U anjuman vaqtida amerikalik raqibi Eddi Alvaresga stul otishga uringan. Bu holat videosi Champions nashrining YouTube portalidagi kanaliga joylashtirilgan. Makgregor o‘rta vazn toifasida UFC chempioni hisoblanadi. Uning raqibi Alvares esa yengil vazn bo‘yicha chempiondir.